ঢাকা বিশ্ববিদ্যালয় ডিবেটিং সোসাইটি
ঢাকা ইউনিভার্সিটি ডিবেটিং সোসাইটি সংক্ষেপে DUDS (ডি.ইউ.ডি.এস.), বাংলাদেশের বিতর্ক আন্দোলনে সংযুক্ত একটি সংগঠন। ঢাকা বিশ্ববিদ্যালয় কর্তৃপক্ষের পূর্ণাংগ তত্ত্বাবধানে ঢাকা বিশ্ববিদ্যালয়ের শিক্ষার্থীদের দ্বারা পরিচালিত এই সংগঠনটি বিতর্ককে ছড়িয়ে দিতে কাজ করে চলেছে। ঢাকা ইউনিভার্সিটি ডিবেটিং সোসাইটি ঢাকা বিশ্ববিদ্যালয় সিনেট কর্তৃক অর্থায়িত। এটি ঢাকা বিশ্ববিদ্যালয়ের বিতর্কের কেন্দ্রীয় সংগঠন। ঢাকা বিশ্ববিদ্যালয়ে বিতর্কের চর্চা শুরু হয় বাংলাদেশ স্বাধীন হওয়ারও আগে থেকে। পরবর্তীতে সত্তুরের দশকে বিতর্ক সাংগঠনিক রূপ পেতে শুরু করে। এরই ধারাবাহিকতায় ১৯৮২ সালে ঢাকা বিশ্ববিদ্যালয়ের কতিপয় প্রগতিশীল শিক্ষকদের হাত ধরে তৈরি হয় ঢাকা ইউনিভার্সিটি ডিবেটিং সোসাইটি। গণতন্ত্রের উত্থানের পর, নব্বই এর দশকের শুরু থেকে এটি বিশ্ববিদ্যালয়ের শিক্ষার্থীদের দ্বারা পরিচালিত হয়ে আসছে। 
প্রতিবছর ‘প্রতিবাক’ ও ‘প্রত্যুষ’ নামে ডিইউডিএস বার্ষিক প্রকাশনা প্রকাশ করে এবং বিতার্কিকদের মধ্যে বিতরণ করে। জাতীয় বিতর্ক উৎসবের স্মারক গ্রন্থ প্রকাশিত হয়। এছাড়াও বিভিন্ন বিশেষ প্রকাশনাও থাকে।
বেগজাদী মাহমুদা নাসির
মাহমুদা নাসির ১৯৫১ সালে টাঙ্গাইলের কুমুদিনি কলেজের ইংরেজি বিভাগের একজন প্রভাষক হিসেবে তাঁর পেশাজীবন শুরু করেন। ১৯৫৬ সালে তিনি ঢাকায় সেন্ট্রাল উইমেন্স কলেন প্রতিষ্ঠা করেন। পরবর্তীতে ১৯৯৩ সালে তিনি সেন্ট্রাল উইমেন্স ইউনিভার্সিটি প্রতিষ্ঠা করেন, যেটি বাংলাদেশের প্রথম মহিলা বিশ্ববিদ্যালয়। তিনি ১৯৭৬ হতে ১৯৮৬ সাল পর্যন্ত জাহাঙ্গীরনগর বিশ্ববিদ্যালয়ের একজন সিন্ডিকেট সদস্য হিসেবে দায়িত্ব পালন করেন। এছাড়াও ১৯৬৫ হতে ১৯৭০ সাল পর্যন্ত তিনি ঢাকা বিশ্ববিদ্যালয়ের একজন একাডেমিক কাউন্সিল ও সিনেট সদস্য হিসেবে দায়িত্ব পালন করেন।